Iholdi-Oztibarreko herri elkargoa

Iholdi-Oztibarreko herri elkargoa (frantsesez communauté de communes Iholdi-Oztibarre)Grafia frantsestuan Iholdy-Ostabarret bada ere, euskarazko leku izenak erabiltzera jo du nahiko euskalduna den eremu horretako elkargoak; frantsesez communauté de communes d'Iholdi-Ostibarre ere ikus daiteke, nahiz eta Euskaltzaindiak euskara baturako onartutako forma Oztibarre den, eta ez Ostibarre. Nafarroa Behereko 13 udalerri biltzen zituen herri elkargoa izan zen.

2017ko urtarrilaren 1ean desegin zen elkargoa, Euskal Herri Elkargoa sortu zenean.

 Osaera 
Elkargoak 13 udalerri biltzen zituen.
 Kantonamendu aldetik:
 Iholdikoan dauden guztiak daude, Hazparneko Lurraldean dagoen Heleta izan ezik.
 Herrialde aldetik, beraz, denak Nafarroa Beherean daude.
 Eskualde historiko-natural aldetik kantonamenduak berak duen aniztasuna islatzen du:
 Oztibarre ia osoa dago, zortzi udalerri. Kanpoan dagoen bakarra Pagola da: Amikuzeko herri elkargoan dago, eta herrialdeen aldetik ere gehienetan Nafarroa Beherearen eta Zuberoaren artean banatuta dagoela aipatzen da.
 Landibarre udalerri-harana; herrialdeko eskualdeen mapa sinplifikatzeko batzuetan arestian aipatu dugun Oztibarren sartua.
 Arberoa zehatzeko udalerri bakarra dago kantonamenduan, Heleta baina esan bezala herri elkargo honetatik kanpo dago.
 Arberoa zentzu zabalagoan hartutaIkus Nafarroa Behereko eskualdeen zerrenda eta Arberoa. dauden beste hiru udalerri daude: Armendaritze, Iholdi eta Irisarri; hala ere, oro har eskualde honetan baino aparteko historia eta antolaketa izan duten herriak izan direla esan daiteke.
 Garazi eskualdeko udalerri bakarra dago, Suhuskune; eskualde honetan bakarra da Iholdiko kantonamenduan eta ez Donibane Garazikoan dagoena.
 Beraz, elkargo honetan baxenabartarrak sentitzen direlako Hazparnerekin bat egin nahi ez eta herrialde honetako erdialdean (iparraldean Amikuze eta hegoaldean Garazi-Baigorri multzoa dituztela) dauden udalerriak biltzen direla defini dezakegu. Hori dela eta ez dago tamainaz edo biztanleriaz bereziki nabaritzen den hirigunerik eta mugak ezartzeko orduan Iholdiko kantonamendukoak lehenetsi direla ikusten da baina herri elkargo ia guztiekin gertatzen den bezala, lurralde logikari edo eskualde naturalei erabat jaramonik egin gabe.

 Udalerri kideen datuak 

 INSEE Kodea  Udalerria  Alkatea  Biztanleria  Azalera  Dentsitatea  Ordezkariak 64045  Arhantsusi  Christine Erdozaincy-Etchart   81 bizt.  532  ha  15 bizt./km²   64046  Armendaritze  Lucien Delgue  357  bizt.  1727  ha   21 bizt./km²   64150  Bunuze  Eric Ithurralde   139 bizt.  660  ha  21  bizt./km²   64487  Donaixti-Ibarre  André Larralde  255  bizt.  3003  ha   8 bizt./km²   64265  Hozta  Michel Uhart  81  bizt.    1708 ha   5 bizt./km²   64267  Ibarrola  Jean-Louis Caset  88  bizt.  887  ha  10  bizt./km²   64271  Iholdi  Bernard Cachenaut  412  bizt.  2163  ha   19 bizt./km²  64273   Irisarri  Xavier Lacoste  728  bizt.  2639  ha   28 bizt./km²   64437  Izura-Azme  Daniel Olçomendy  229  bizt.    1526 ha  15  bizt./km²   64285  Jutsi  Jean-Michel Irume  192  bizt.  1517  ha  13  bizt./km²   64313  Landibarre  Yves Ondars  284  bizt.  2886  ha  10  bizt./km²   64314  Larzabale-Arroze-Zibitze  Jules Larramendy  395  bizt.  1808  ha  22  bizt./km²   64528  Suhuskune  René Etchemendy   205 bizt.  1183  ha  17  bizt./km²         3446  bizt.  22239  ha  15  bizt./km²  31

 Erreferentziak 

 Ikus, gainera 
 Ipar Euskal Herriko udalerrien elkargoak
 Oztibarre
 Arberoa
 Nafarroa Behereko eskualdeen zerrenda

 Kanpo estekak 
  Elkargoaren webgunea.

Kategoria:Ipar Euskal Herriko udalerrien elkargoak
Kategoria:Nafarroa Behereko ekonomia